

**Vljudno vabljeni na Dobrodelno prireditev Rotary kluba Semič - Bela krajina**

Rotarijci si nenehno prizadevamo svojo širino obogatiti tudi s spoznavanjem ljudi, ki so aktivni na različnih področjih. V našo družbo vabimo pisano paleto posameznikov, ki vsak s svojo pozitivno zgodbo o sebi, svojem delu in življenju izstopajo in prispevajo k boljšemu razumevanju dejstva, da smo si res različni, a na nek način enaki.

V veliko veselje nam bo, če se boste odzvali našemu povabilu in se nam pridružili na

**DOBRODELNI PRIREDITVI**

**Z BIG BAND ČRNOMELJ**

v **soboto, 14. aprila 2018**, s pričetkom ob 19. uri **v dvorani Kulturnega centra Semič**, Prosvetna ulica 4, Semič.

Sobotni večer nam bodo polepšali člani Big band Črnomelj, ki bodo nastopili z gosti. Namen dobrodelne prireditve je pomoč glasbeni šoli Črnomelj s podružnicama v Metliki in Semiču pri nakupu novega inštrumenta višje cenovne vrednosti in s tem podpora nadarjenih domačih glasbenikov.

Po zaključku koncerta bo potekala tradicionalna avkcija likovnih del in druženje s pogostitvijo.

Cena vstopnice je 12 EUR, celoten izkupiček vstopnic je namenjen nakupu novega inštrumenta višje cenovne vrednosti Glasbene šole Črnomelj.

Bor Vrščaj

Predsednik RC Semič – Bela krajina za 2017-18